**RANGOS SUTARTIS NR.**

[data], Klaipėda

**Akcinė bendrovė „Klaipėdos nafta“**, kuriai atstovauja [pareigos] [vardas, pavardė], veikiantis pagal [įgaliojimų pagrindas](toliau – **Užsakovas**)*,* ir

**[pavadinimas]**, kuriai atstovauja [pareigos] [vardas, pavardė], veikiantis pagal [įgaliojimų pagrindas](toliau – **Rangovas**)

(toliau šios sutarties tekste Užsakovas ir Rangovas kartu vadinami **Šalimis**, o kiekvienas atskirai – **Šalimi**)

*[jei Sutartis sudaroma su jungtinės veiklos sutarties pagrindu veikiančia ūkio subjektų grupe: Jungtinės veiklos sutarties pagrindu veikianti ūkio subjektų grupė, sudaryta iš [Rangovo Nr. 1 pavadinimas, adresas, įmonės kodas ir PVM mokėtojo kodas], [Rangovo Nr. 2 pavadinimas, adresas, įmonės kodas ir PVM mokėtojo kodas ir t.t.] toliau vadinama - „Rangovas“, atstovaujama atsakingojo partnerio [Rangovo pavadinimas] ]*

**Kadangi:**

1. Klientui yra reikalingi Sutarties Priede Nr. 1 „Užsakymas“ (toliau – **Užsakymas**) nurodyti Darbai (toliau – **Darbai**);
2. Įvykdžius [pirkimo pavadinimas] pirkimą (toliau – **Pirkimas**), Šalys [data] sudarė preliminariąją sutartį (toliau – **Preliminarioji sutartis**);
3. Rangovo pasiūlymas atnaujinto varžymosi procedūros metu buvo pripažintas laimėjusiu (toliau – **Pasiūlymas**);

**Todėl** Šalys susitarė ir sudarė šią rangos sutartį (toliau – **Sutartis**):

### **Sutarties dalykas**

### Šia Sutartimi Rangovas įsipareigoja savo jėgomis ir rizika bei iš savo medžiagų atlikti Užsakovo Užsakyme, kuris pridedamas kaip šios Sutarties priedas Nr. 1 bei Techninėje dokumentacijoje (Sutarties priedas Nr. 2) numatytus ir darbų sąmatose (Sutarties priedas Nr. 3) detalizuotus darbus, įskaitant įrangos tiekimą (toliau – **Darbai**) ir perduoti Darbų rezultatą Užsakovui, o Užsakovas įsipareigoja priimti laiku atliktus ir kokybės reikalavimus atitinkančius Darbus ir sumokėti už juos Sutartyje nurodytomis sąlygomis ir tvarka.

### Darbai atliekami pagal Užsakymą ir per 8 (aštuonias) kalendorines dienas nuo Sutarties pasirašymo dienos Rangovo pateiktą su Užsakovu suderintą Darbų technologinį projektą. Darbų rezultatai perduodami Užsakovui šioje Sutartyje nustatytomis sąlygomis, terminais ir tvarka.

### Visų reikalingų Darbams atlikti leidimų gavimas Lietuvos Respublikos teisės aktų nustatyta tvarka yra Rangovo pareiga, o Užsakovas savo ruožtu įsipareigoja bendradarbiauti su Rangovu ir iš savo pusės pateikti Rangovui visus Rangovo prašomus reikiamus dokumentus bei suteikti visus reikiamus įgaliojimus tokiems leidimams gauti.

### Užsakovas atlieka Sutarties Darbų priežiūrą nuo Darbų pradžios iki darbų atlikimo perdavimo-priėmimo akto pasirašymo dienos, teikia būtinus nurodymus Sutartyje numatytiems darbams atlikti. Darbų atlikimo vieta – [nurodyti Darbų vietą].

### **Darbų kaina**

* 1. Bendra Darbų kaina yra [suma žodžiais] EUR ([suma skaitmenimis]), įskaitant PVM. Bendrą Darbų kainą sudaro:
		1. Darbų kaina [suma žodžiais] EUR ([suma skaitmenimis]), neįskaitant PVM;
		2. Pridėtinės vertės mokestis (PVM) 21 % – [suma žodžiais] EUR ([suma skaitmenimis]).

### Sutarties 2.1 punkte nurodyta Darbų kaina yra nustatyta Rangovo pateikto galutinio Pasiūlymo (Sutarties priedas Nr. 4 priedas) Atnaujintam varžymuisi pagrindu ir nesikeičia per visą Sutarties galiojimo laiką, išskyrus šioje Sutartyje tiesiogiai numatytus Sutarties kainos perskaičiavimo ir koregavimo atvejus. Šalys taip pat pažymi, kad Rangovui bus mokama tik už faktiškai atliktus Darbus pagal Sutartyje ir Darbų sąmatose pateiktus atskirų Darbų įkainius, neviršijant Sutarties 2.1 punkte nurodytos Darbų kainos, o toks Sutartyje aiškiai aptartas mokėjimas už Darbus pagal faktą nebus laikomas Sutarties kainos keitimu.

### Sutarties galiojimo metu pasikeitus PVM tarifui, PVM dydis koreguojamas pagal sąskaitos išrašymo už atliktus Darbus dieną galiojantį PVM tarifo dydį. Jei Sutarties galiojimo metu keičiasi PVM tarifo dydis, tokiu atveju Rangovo pasiūlyme nurodyta Darbų kaina perskaičiuojama taikant padidėjusį/sumažėjusį PVM tarifą.

### Darbų kaina gali būti koreguojama, jei Sutarties galiojimo metu keičiamas Rangovui pateiktas Užsakymas, ir dėl tos priežasties keičiasi Darbų, kuriuos turi atlikti Rangovas, apimtis. Tokiu atveju Darbų kainos koregavimas (didinimas ar mažinimas) įforminamas atskiru rašytiniu susitarimu prie Sutarties, kuris, jį pasirašius abiems Sutarties Šalims, tampa neatskiriama Sutarties dalimi. Šiuo atveju Darbų kaina yra koreguojama perskaičiuojant ją pagal Darbų sąmatoje nurodytus atskirų Darbų įkainius.

### Į Sutarties 2.1 punkte nurodytą Bendrą numatomą Darbų kainą įeina visos tiesioginės ir netiesioginės išlaidos, susijusios su Darbų atlikimu ir pagrįstos Darbų sąmatoje, taip pat visos darbo jėgos sąnaudų išlaidos, išlaidos medžiagoms, dokumentacijai ir kitiems numatytiems reikalavimams išpildyti, kaip to reikalauja Lietuvos Respublikos teisės aktai, jeigu specialiai kitaip nenurodyta Sutartyje. Rangovas neturi teisės iš Užsakovo reikalauti padengti jokių kitų išlaidų, viršijančių Darbų kainą, išskyrus šioje Sutartyje tiesiogiai numatytas išimtis.

### Už Darbus, kuriuos Rangovas atlieka savavališkai, be Užsakovo leidimo, nukrypdamas nuo Sutarties ir nesuderinęs jų su Užsakovu Sutartyje nustatyta tvarka, Užsakovas neatlygina. Užsakovui pareikalavus, Rangovas privalo per Užsakovo nurodytą terminą pašalinti be Užsakovo leidimo atliktus Darbus, priešingu atveju tai atlieka Užsakovas pats arba pasitelkdamas trečiuosius asmenis Rangovo sąskaita.

### Darbai, kurie turi būti atlikti pagal Darbų technologinį projektą, normatyvinius dokumentus ir kiti Darbai, kuriuos būtina atlikti, kad būtų tinkamai įgyvendinti Užsakovo Rangovui pateikto Užsakymo sprendiniai, bet yra neįvertinti Rangovo pasiūlyme, tačiau kuriuos Rangovas turėjo ir galėjo numatyti Sutarties sudarymo momentu, yra atliekami Rangovo sąskaita ir jėgomis. Dėl šios priežasties galimą Darbų pabrangimo riziką prisiima pats Rangovas.

### **Apmokėjimo už Darbus tvarka ir terminai**

### Už Darbus atsiskaitoma tokiais terminais ir tvarka *[atsiskaitymo sąlygos bus nustatomos atsižvelgiant į kiekvieno Užsakymo pobūdį ir bus atitinkamai koreguojamos Sutarties sąlygos]*:

### per 5 (penkias) kalendorines dienas po Sutarties pasirašymo, draudimo liudijimo dėl Rangovo privalomosios civilinės atsakomybės apdraudimo pateikimo ir išankstinio mokėjimo sąskaitos pateikimo Užsakovui, Užsakovas Rangovui išmokės 10% (dešimties procentų) Sutarties 2.1 punkte nurodytos bendros Darbų kainos be PVM dydžio avansą;

### Užsakovas Rangovui apmokės dalimis už kiekvieną mėnesį faktiškai užbaigtus, tinkamai Užsakovui perduotus ir Užsakovo priimtus Darbus pagal atliktų Darbų aktus, kuriuos pasirašo Rangovas ir Užsakovas, per 30 (trisdešimt) kalendorinių dienų po PVM sąskaitos faktūros, išrašytos atliktų Darbų aktų pagrindu, gavimo dienos. Kiekvieną mėnesį iš mokėtinos sumos pagal atitinkamą PVM sąskaitą-faktūrą Užsakovas išskaičiuoja Rangovui pagal Sutarties 3.1.1 punktą sumokėtą avansą, jo suma mažindamas Rangovui už Darbus tą mėnesį mokėtiną sumą; *[arba]*

### Užsakovas Rangovui apmokės pagal mokėjimų plane (priedas Nr. 7) nurodytus visiškai užbaigtus, tinkamai Užsakovui perduotus ir Užsakovo priimtus Darbų etapus, per 30 (trisdešimt) kalendorinių dienų po PVM sąskaitos faktūros, išrašytos atliktų Darbų aktų pagrindu, gavimo dienos. Kiekvieną mėnesį iš mokėtinos sumos pagal atitinkamą PVM sąskaitą-faktūrą Užsakovas išskaičiuoja Rangovui pagal Sutarties 3.1.1 punktą sumokėtą avansą, jo suma mažindamas Rangovui už Darbus tą mėnesį mokėtiną sumą.

### Šalys taip pat susitaria, kad kiekvieną mėnesį iš mokėtinos sumos pagal atitinkamą PVM sąskaitą-faktūrą, Užsakovas taip pat išskaičiuoja 10 % (dešimties procentų) dydžio sumą (sulaikymo sumą) nuo perduotų Darbų vertės.

### Visą Sutarties 3.2 punkte nurodytą sulaikytą sumą Užsakovas sumoka Rangovui per 30 (trisdešimt) darbo dienų po Galutinio atliktų darbų perdavimo-priėmimo akto pasirašymo dienos. Užsakovas gali sulaikyti galutinį mokėjimą už Darbus tol, kol Rangovas tinkamai neįvykdys visų savo įsipareigojimų pagal Sutartį, įskaitant visų Darbų defektų ir/ar kitų Darbų kokybės trūkumų ištaisymą.

### Visų atliktų Darbų aktus (tiek tarpinius, tiek Galutinį) ruošia Rangovas, o pasirašo Rangovo ir Užsakovo įgalioti atstovai.

### Visos PVM sąskaitos faktūros Užsakovui privalo būti siunčiamos elektroniniu paštu saskaitos@oil.lt. Kitu būdu pateiktos PVM sąskaitos faktūros nebus laikomos tinkamai įteiktomis ir Užsakovui nekils jokių pareigų susijusių su tokių PVM sąskaitų faktūrų apmokėjimu.

### Visi atsiskaitymai už Darbus su Rangovu vykdomi eurais, mokėjimo pavedimu į Sutartyje nurodytą Rangovo atskaitomąją banko sąskaitą. Šiems Darbams taikomas atvirkštinis apmokestinimo PVM mechanizmas.

### **Darbų atlikimo terminai**

### Darbų atlikimo terminai, įskaitant ir galutinį darbų užbaigimo terminą (toliau – **Galutinis Darbų atlikimo terminas**) nurodyti Užsakyme ir detalizuojami su Užsakovu Sutarties sudarymo metu suderintame Darbų atlikimo grafike, kuris yra neatskiriama šios Sutarties dalis (Sutarties priedas Nr. 5). Šalių raštišku susitarimu Darbų atlikimo grafike nurodyti atskirų Darbų terminai galės būti keičiami, nekeičiant Galutinio Darbų atlikimo termino, kuris gali būti pratęsiamas tik tiesiogiai Sutartyje aptartais atvejais joje nustatyta tvarka.

### Šalys susitaria, kad esant Sutartyje nustatytoms sąlygoms Rangovas galės prašyti Užsakovo pratęsti galutinį Darbų atlikimo terminą:

### jeigu Darbų atlikimas užsitęstų dėl nuo Rangovo nepriklausančių priežasčių (dėl objektyvių aplinkybių);

### jeigu dėl aplinkybių, kurių nebuvo galima numatyti, paaiškėja, kad yra reikalingi papildomi darbai, kurie nebuvo įrašyti į Sutartį ir kurių techniškai neįmanoma atskirti nuo Sutarties sąlygų, nesukeliant didelių nepatogumų Užsakovui, arba kai tokios sąlygos, nors ir gali būti atskirtos nuo Sutarties, yra būtinai reikalingi Darbams pagal Sutartį užbaigti.

### Pratęsimų skaičius neribojamas, tačiau bet kuriuo atveju galutinis Darbų atlikimo terminas negalės būti pratęsiamas ilgiau kaip [nurodyti terminą].

### Šalys susitaria, kad Rangovas įgyja teisę į Galutinio Darbų atlikimo termino pratęsimą jei Užsakovas vėluoja pateikti Lietuvos Respublikos teisės aktuose ir/ar Sutartyje nurodytus dokumentus, reikalingus Darbų atlikimui, ir/ar vėluoja Rangovui sumokėti išankstinį mokėjimą (avansą) pagal Sutartį (jei jis numatytas). Galutinio Darbų atlikimo termino pratęsimą Šalys įformina papildomu raštišku susitarimu, kuris jį pasirašius abiems Sutarties Šalims tampa neatskiriama Sutarties dalimi.

### Darbus galima/negalima *[bus pakoreguota kiekvienai Sutarčiai pagal Užsakymo sąlygas]* baigti anksčiau numatyto termino. Tokiu atveju Rangovas iš anksto, bet ne vėliau kaip prieš 10 (dešimt) darbo dienų, apie tai informuoja Užsakovą ir raštu suderina su juo Darbų užbaigimo įforminimo terminus.

### **Darbų atlikimas**

### Rangovas Darbus vykdo griežtai pagal Užsakovo parengtą Užsakymą ir Techninę dokumentaciją, laikydamasis šios Sutarties ir visų Lietuvos Respublikos teisės aktais nustatytų reikalavimų. Darbai taip pat apima visų Darbams reikalingų leidimų suderinimų, sutikimų ir pan. gavimą, reikalingos išpildomosios dokumentacijos įforminimą ir jos perdavimą Užsakovui ir kompetentingoms valstybės institucijoms. Rangovas turi teisę keisti Užsakovo patvirtintus projektinius sprendimus tik gavęs išankstinį rašytinį Užsakovo sutikimą ir galiojančių teisės aktų nustatyta tvarka atlikęs bei įforminęs Darbo projekto korekcijas.

### Užsakovas perduoda Rangovui Darbų atlikimui paruoštą statybos aikštelę abiems Šalims pasirašant Aktą-leidimą darbams vykdyti veikiančioje įmonėje ar kitą atitinkamą dokumentą.

### Rangovas gauna iš Užsakovo paskyras-leidimus, suderinęs su Užsakovu, organizuoja darbus Užsakovo teritorijose.

### Rangovas, iš anksto raštu suderinęs su Užsakovu, pagal darbų atlikimo grafiką organizuoja atjungtų esamų Užsakovo inžinerinių tinklų demontavimą ir naujai nutiestų inžinerinių tinklų prijungimą prie veikiančių tinklų (jei taikytina).

### Rangovas visus savo darbo procesus objekte įsipareigoja organizuoti ir vykdyti taip, kad esami Užsakovo statiniai nebūtų be reikalo arba netinkamai naudojami.

### Rangovas nedelsdamas, bet ne vėliau kaip per 2 (dvi) darbo dienas raštu privalo informuoti Užsakovą:

### dėl Užsakovo nurodyto Darbų atlikimo būdo tinkamumo ir kokybės;

### dėl nuo Rangovo nepriklausančių aplinkybių, keliančių grėsmę atliekamų Darbų tinkamumui bei saugumui.

### Užsakovas Sutartyje nustatyta tvarka prižiūri Darbų atlikimą ir teikia būtinus nurodymus Sutartyje numatytiems Darbams atlikti.

### Jei Darbų atlikimo metu paaiškėja, kad reikalinga atlikti papildomus, Užsakyme nenumatytus Darbus, jų apimtis ir atlikimo terminai nustatomi atskiru papildomu Šalių susitarimu prie šios Sutarties. Šie papildomi Darbai bus apmokami šio papildomo Šalių susitarimo pagrindu, remiantis papildomų Darbų aktais ir pagal Šalių Darbų sąmatoje numatytus atskirų Darbų įkainius. Tokių dėl papildomų Darbų sudarytų pirkimo sutarčių bendra vertė neturi viršyti iš viso 20 (dvidešimties) % nuo Bendros numatomos Darbų kainos be PVM.

### Papildomi darbai vykdomi parengus ir raštu suderinus su Užsakovu projektinę dokumentaciją ir sąmatą. Motyvuotą siūlymą dėl papildomų darbų būtinybės ir jį pagrindžiančius dokumentus Užsakovo atstovui raštu pateikia rangovo atstovas. Motyvuotame siūlyme turi būti nurodytas papildomų darbų pagrįstumas, ar nebuvo įmanoma iš anksto numatyti tokių darbų poreikio, nurodant priežastis. Užsakovas, išnagrinėjęs pateiktus papildomų darbų būtinybę pagrindžiančius dokumentus, priima sprendimą dėl papildomų darbų atlikimo. Rangovas parengia papildomų darbų sąmatą ir kitą reikiamą dokumentaciją. Papildomų darbų sąmata turi būti sudaryta tais pačiais įkainiais ir bendrųjų ekonominių normatyvų dydžiais kaip ir pagrindinė sąmata. Jei Užsakovo atstovas pateiktuose dokumentuose nustato netikslumų ar klaidų, jis tokius dokumentus grąžina tikslinti rangovui. Įsigyjant papildomus darbus pagal Sutartį, Sutarties kaina, kurią Užsakovas turi sumokėti Rangovui, yra kaina apskaičiuota įvertinus pagal Sutartį atliktų Darbų apimtis ir papildomus darbus.

### Papildomų darbų apmokėjimui galioja Sutarties 3 skirsnyje numatyta tvarka.

### Šalys bendru abiejų Sutarties Šalių susitarimu organizuoja gamybinius-techninius pasitarimus, kurių tikslas yra spręsti aktualius organizacinius bei Darbų eigos klausimus. Pasitarimuose dalyvauja Užsakovo ir Rangovo atitinkamų tarnybų įgalioti asmenys, Darbų techninę priežiūrą atliekantys asmenys. Visų tokių pasitarimų rezultatai įforminami protokolu. Pasitarimus organizuoja ir jų protokolus ruošia, derina bei įteikia juos pasitarimų dalyviams Darbų vadovas.

### Rangovas prisiima visą riziką dėl galiojančių teisės aktų pasikeitimo Darbų atlikimo ir visos Sutarties galiojimo metu, ir patvirtina, kad yra tinkamai bei visiškai įvertinęs visas rizikas pasirašydamas šią Sutartį ir prisiimdamas visus joje nurodytus sutartinius įsipareigojimus dėl Darbų atlikimo.

### **Darbų kokybė**

### Atlikdamas Darbus, Rangovas vadovaujasi Sutartyje ir Užsakyme nurodytais reikalavimais bei Užsakymu, statybines medžiagas bei įrengimus naudoja tik pagal techninių specifikacijų reikalavimus. Darbų, medžiagų, įrangos ir įrengimų kokybė turi atitikti visus galiojančių normatyvinių dokumentų reikalavimus bei prieš darbų pradžią suderintos su Užsakovu.

### Rangovas patvirtina, kad visą Sutarties galiojimo laikotarpį Darbus atliks Rangovo darbuotojai, turintys tinkamą Darbams atlikti kvalifikaciją, t.y. turintys valstybės institucijų išduotus dokumentus, suteikiančius teisę atlikti Darbus bei įrangos gamintojų išduotus sertifikatus, patvirtinančius, kad Rangovo darbuotojai yra apmokyti dirbti su Darbams naudojama gamintojo įranga.

### Jeigu Rangovas atliko Darbus pažeisdamas Sutartyje nustatytas sąlygas, nesilaikė normatyvinių dokumentų ir kitų teisės aktų reikalavimų, Užsakovas turi teisę reikalauti, kad Rangovas per Užsakovo nurodytą terminą:

### neatlygintinai pakeistų nekokybiškas medžiagas ir (ar) įrenginius kokybiškais, arba

### neatlygintinai ištaisytų Darbų atlikimo trūkumus.

### **Šalių pareigos**

### Rangovas įsipareigoja:

### Nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus.

### gauti visus Darbų atlikimui reikiamus leidimus, jei reikalaujama;

### Darbus atlikti pagal Užsakymą ir kitų teisės aktų, reglamentuojančių Darbus, reikalavimus. Rangovas turi teisę keisti Užsakovo patvirtintus projektinius sprendimus tik gavus jo išankstinį rašytinį sutikimą ir atlikus bei nustatyta tvarka įforminus Techninės dokumentacijos korekcijas;

### vykdyti Darbus vadovaudamasis Darbų atlikimo grafiku ir visus Darbus pagal Sutartį atlikti šiame grafike nurodytais atitinkamais Darbų etapais (jei taikytina). Rangovas, prieš pradėdamas Darbų etapą, privalo gauti rašytinį Užsakovo patvirtinimą dėl atitinkamo Darbų etapo pradžios. Pavėluotas ar nesavalaikis Rangovo prašymas dėl tokio patvirtinimo neatleidžia Rangovo nuo atsakomybės vykdyti Sutartį laikantis Darbų atlikimo kalendoriniame grafike numatytų terminų ir visus Darbus užbaigti iki Galutinio Darbų atlikimo termino;

### ne vėliau kaip iki kiekvieno mėnesio 3-os dienos pateikti Užsakovui per praėjusį mėnesį atliktų Darbų aktą (jei taikoma) bei užpildytą statybos darbų žurnalą (jei taikoma);

### savalaikiai informuoti Užsakovą apie reikiamus pateikti dokumentus, reikalingus Darbų atlikimui. Įsakymu paskirti Darbų vadovą ir kvalifikuotą personalą, galintį kokybiškai, laiku ir saugiai vykdyti Darbus ir prieš pradedant Darbus, bet ne vėliau kaip 3 (trys) darbo dienos iki numatomos Darbų pradžios, raštu apie tai informuoti Užsakovą pateikdamas Darbų vadovo ir brigados narių sąrašus;

### įrengti laikinus statinius ar įrenginius, kurie reikalingi Darbams atlikti ir medžiagoms saugoti. Patiekti, iškrauti, priimti ir tinkamai sandėliuoti Darbams reikalingas medžiagas, gaminius, įrenginius, komplektuojamąsias detales ir techniką;

### naudoti statybos aikštelę (statybvietę) tik pagal jos tiesioginę paskirtį;

### Darbų vykdymui naudoti medžiagas, gaminius ir įrengimus, atitinkančius Techninėje dokumentacijoje ir Užsakyme bei galiojančiuose teisės aktuose nustatytus reikalavimus, naudoti tik Lietuvos Respublikos įstatymais nustatyta tvarka sertifikuotas medžiagas, gaminius ir įrengimus. Rangovas įsipareigoja ir garantuoja, kad visos Rangovo Darbų atlikimui naudojamos medžiagos, įranga ir įrengimai, kuriuos Rangovas ar Subrangovai perduoda Užsakovui bus nauji, visiškai sukomplektuoti, bus atlikti visi reikalingi bandymai, medžiagos, įranga ir įrengimai atitiks nustatytas technines charakteristikas ir bus tokios kokybės, kokios reikalaujama Sutartyje ar jos prieduose, o jei konkretūs kokybės reikalavimai minėtuose dokumentuose nenustatyti, tai ne žemesnės nei vidutinės kokybės;

### atlyginti Užsakovui visus tiesioginius nuostolius, susidariusius dėl Užsakovo Darbų atlikimui pasitelktų asmenų kaltės, įskaitant, bet neapsiribojant, už sugadintą Užsakovo įrangą, įrenginius ar kitą Rangovo veiksmais ir (ar) neveikimu padarytą žalą;

### atliekant Darbus, laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, priešgaisrinės apsaugos, techninių ir kitų teisės aktų reikalavimų bei Užsakovo nurodymų, nepažeisti trečiųjų asmenų interesų ir užtikrinti, kad šiame papunktyje nurodytų reikalavimų laikytųsi Rangovo bei darbams atlikti Rangovo pasitelktų trečiųjų asmenų darbuotojai. Rangovas taip pat įsipareigoja atlikdamas Darbus Užsakovo teritorijoje laikytis visų Užsakovo Darbuotojų saugos, aplinkos apsaugos ir priešgaisrinės saugos (Sutarties priedas Nr. 6) bei kitų specialiųjų reikalavimų, numatytų šioje Sutartyje ir kituose Užsakovo Rangovui pagal šią Sutartį pateiktuose dokumentuose; savo jėgomis ir lėšomis organizuoti ir atsakyti už Rangovo ir bet kokių Rangovo pasitelktų trečiųjų asmenų darbuotojų darbo saugą;

### iš anksto, bet ne vėliau kaip prieš 2 (dvi) darbo dienas suderinti su Užsakovu (pagal saugos taisyklių, eksploatuojant elektros įrenginius, ir kitų galiojančių teisės aktų reikalavimus) elektrifikuotos įrangos pajungimo vietas prie paskirstymo spintų raštu įforminant su Užsakovu atsakomybės ribų aktą (jei taikytina);

### visi Darbai atliekami veikiančioje Užsakovo įmonėje, todėl kiekvieną dieną prieš pradedant Darbus, Rangovas įsipareigoja raštu suderinti su Užsakovu Darbų vietą ir laiką bei laikytis visų Užsakovo teritorijoje galiojančių darbuotojų saugos, aplinkos apsaugos ir priešgaisrinės saugos bei kitų nustatytų reikalavimų. Palaikyti darbo discipliną, švarą ir tvarką;

### garantuoti savo atliktų Darbų kokybę ir jų atitikimą Užsakymui bei visiems Užsakovo nustatytiems reikalavimams, ir pateikia atitinkamą techninę dokumentaciją;

### tinkamai instruktuoti visą Darbus atliksiantį personalą saugos darbe bei kitais šios Sutarties 7.1.11 punkte nurodytais klausimais, o taip pat užtikrinti jo tinkamą parengimą bei atestavimą pagal specializuotas mokymų programas. Darbus atliksiantys Rangovo darbuotojai taip pat privalo būti aprūpinti darbo rūbais ir kitomis asmeninėmis darbuotojų saugos ir sveikatos priemonėmis ir Rangovas privalo užtikrinti, kad šios priemonės būtų tinkamai naudojamos atliekant Darbus;

### Rangovas, atliekantis Sutartyje numatytus Darbus Užsakovo teritorijoje, pats atlieka įvykusių nelaimingų atsitikimų su savo ir bet kokių jo trečiųjų asmenų, kuriuos Rangovas pasitelkia Darbų atlikimui, darbuotojais, tyrimą ir jų apskaitą pagal Lietuvos Respublikos galiojančius nuostatus. Esant būtinumui, tyrimo komisijos Darbų vadovo prašymu, Užsakovas skiria kompetentingą asmenį darbui Rangovo komisijoje. Rangovas pats organizuoja pirmą pagalbą nukentėjusiems nuo nelaimingo atsitikimo ar susirgimo darbe, praneša Užsakovui apie visus nelaimingų atsitikimų, avarijų ar gaisrų bei užsidegimų atvejus;

### Savalaikiai apmokėti Užsakovui už Darbų atlikimo metu Rangovo faktiškai sunaudotus elektros energijos, telekomunikacijos paslaugas pagal Lietuvos Respublikoje įkainius ir pagal Užsakovo pateiktas sąskaitas, nebent Sutarties Šalys raštu susitaria kitaip;

### Rangovas turi turėti Rangovo civilinės atsakomybės privalomo draudimo sutartį, kuri galiotų visą Darbų vykdymo laikotarpį, ne mažesnei nei Užsakyme nurodytai, o jei nenurodyta – ne mažesnei, kaip galiojančiuose teisės aktuose nustatytai privalomajai rangovo civilinės atsakomybės draudimo sumai;

### informuoti Užsakovą apie pastebėtas Techninės dokumentacijos klaidas, netikslumus arba trūkumus ir teikti siūlymus jiems ištaisyti;

### laiku ir tinkamai informuoti Užsakovą apie atliktų Darbų etapus bei atliktų Darbų priėmimo-perdavimo datą, pateikti Užsakovui atliktų Darbų aktus, informuoti Užsakovą dėl aplinkybių, kurios kliudo tinkamai vykdyti Sutartį ar kelią grėsmę Darbų kokybei;

### saugoti atliktų Darbų rezultatą ir likusias nuo Darbų medžiagas bei įrenginius nuo sugadinimo ir vagystės, taip pat nuo meteorologinių sąlygų daromos žalos iki atlikti Darbai bus perduoti Užsakovui;

### tinkamai ir savalaikiai ištaisyti Darbų trūkumus, nustatytus iki Darbų perdavimo Užsakovui ir per garantinį laikotarpį. Ne vėliau kaip per 10 (dešimt) kalendorinių dienų nuo Darbų defektų ir kitų Darbo trūkumų paaiškėjamo arba pranešimo apie juos gavimo momento, savo sąskaita pradėti šalinti Darbų atlikimo bei garantiniu laiku atsiradusius defektus. Defektus ir kitus Darbo trūkumus pašalinti per kuo trumpesnį technologiškai įmanomą terminą, bet ne ilgiau kaip per 15 (penkiolika) darbo dienų, jeigu Šalių nebus raštu susitarta kitaip;

### tinkamai forminti normatyviniuose techniniuose dokumentuose bei Užsakyme nurodytus montavimo darbų dokumentus, montavimo darbų žurnalą (jei taikoma);

### koordinuoti, vesti, archyvuoti visą Darbų atlikimo dokumentaciją. Rangovas privalo pateikti Užsakovui Lietuvos Respublikoje galiojančius visų gaminių, medžiagų, pagamintų Lietuvos Respublikoje, atitikties sertifikatus arba atitikties deklaracijas ir pasus, o pagamintų užsienio valstybėse – gaminančios šalies sertifikatus ir atitikties deklaracijas, specialiųjų darbų žurnalą, vykdomąją dokumentaciją bei visą galiojančiuose teisės aktuose numatytą dokumentaciją. Nurodyta dokumentacija yra neatskiriama galutinio atliktų darbų priėmimo-perdavimo akto dalis;

### Darbų atlikimo metu užtikrinti statybos aikštelėje švarą ir tvarką, savo sąskaita bei jėgomis šalindamas visas netinkamas ir nereikalingas statybines ir kitas medžiagas Atliekų tvarkymo taisyklėse ir kituose taikomuose galiojančiuose teisės aktuose nurodytu būdu. Jeigu Užsakovo nurodymu ir per jo nustatytą terminą Rangovas nevykdo savo pareigų dėl atliekų pašalinimo, Užsakovas turi teisę taikyti Rangovui 600 (šešių šimtų) eurų baudą už kiekvieną pažeidimo atvejį;

### užbaigęs Darbus ne vėliau kaip per 5 (penkias) darbo dienas pašalinti visas jam priklausančias netinkamas ir nereikalingas statybines ir kitas medžiagas bei atliekas, statybinius gaminius ir dirbinius, mechanizmus ir laikinus statinius iš statybos aikštelės. To nepadarius Užsakovas apie tai informuodamas Rangovą raštu prieš 2 (dvi) dienas gali pašalinti jas iš statybų aikštelės Rangovo sąskaita ir savo jėgomis arba pasitelkdamas tam tikslui trečiuosius asmenis, ir už tai pateikti Rangovui išlaidų aktą bei sąskaitą išlaidų apmokėjimui;

### teisės aktuose ir Sutarties prieduose numatyta tvarka atlikti sumontuotos įrangos derinimus ir bandymus (jei taikoma);

### paruošti ir suderinti su Užsakovu reikiamus pasus;

### tinkamai vykdyti visus kitus raštu pateiktus privalomus Užsakovo nurodymus dėl Darbų atlikimo ir Sutartyje bei teisės aktuose Rangovui priskiriamas pareigas;

### Pateikti Užsakovui:

### ne vėliau kaip iki Sutarties pasirašymo dienos – Darbų atlikimo grafiką suderintą su Užsakovu;

### ne vėliau kaip per 5 (penkias) kalendorines dienas nuo Sutarties pasirašymo dienos – montavimo darbų technologijos (vykdymo) projektą pagal „Saugos ir sveikatos taisyklės statyboje” DT-5 reikalavimus (jei taikytina);

### ne vėliau kaip per 5 (penkias) kalendorines dienas po Sutarties pasirašymo dienos draudimo liudijimo kopiją dėl Rangovo privalomosios civilinės atsakomybės apdraudimo šioje Sutartyje nurodytai sumai;

### kitus šioje Užsakyme ir Sutartyje nurodytus dokumentus ir informaciją nustatytais terminais.

### Užsakovas įsipareigoja:

### priimti iš Rangovo tinkamai atliktus Darbus ir atsiskaityti už juos Sutartyje nustatyta tvarka ir terminais;

### prieš Darbų pradžią pateikti Rangovui turimus dokumentus, reikalingus Darbų atlikimui (Techninę dokumentaciją su žyma „Vykdymui“, Užsakymą, statybos aikštelės perdavimo aktą, kitus dokumentus);

### prieš Darbų pradžią instruktuoti Rangovą ir jo darbuotojus bendraisiais Darbų saugos klausimais, supažindinti su Darbų ypatumais objekte, su Darbų atlikimo vietos teritorija ir pateikti Rangovui Užsakovo darbo tvarkos taisyklių bei kitų lokalinių teisės aktų, kuriais atlikdamas Darbus privalo vadovautis ir kurių laikymąsi visu Sutarties galiojimo metu privalo užtikrinti Rangovas, kopijas, kad Rangovas galėtų su jų reikalavimais supažindinti savo personalą ir/ar visus Rangovo Darbų atlikimui pasitelktus asmenis;

### perduoti Rangovui, statybos aikštelę (statybvietę), surašant Aktą-leidimą darbams vykdyti veikiančioje Užsakovo įmonėje ar kitą atitinkamą dokumentą, ir užtikrinti Rangovui galimybę patekti į aikštelę per visą Sutarties galiojimo terminą, nebent Rangovo patekimas į aikštelę pažeistų Užsakovo interesus;

### gavęs atitinkamo turinio Rangovo paraišką, patiekti jam elektros energiją ir kt., kurie yra reikalingi Darbų vykdymui, Rangovui atsiskaitant su Užsakovu už šias suteiktas papildomas paslaugas per 15 (penkiolika) kalendorinių dienų nuo sąskaitos faktūros pateikimo dienos skaičiuojant pagal Užsakovo taikomus įkainius;

### Per 3 (tris) darbo dienas nuo Sutarties įsigaliojimo paskirti asmenis, kurie vykdys Darbų techninę priežiūrą, ir pateikti Rangovui jų kontaktinius duomenis.

### nedelsiant pašalinti Rangovo įspėjime nurodytas pagrįstai aplinkybes, kurios kliudo tinkamai vykdyti Sutartį;

### pateikti statybos darbų žurnalą per 10 (dešimt) kalendorinių dienų nuo Sutarties pasirašymo (jei taikytina);

### vykdyti kitas Sutartyje ir teisės aktuose Užsakovui priskiriamas pareigas.

### Užsakovas turi teisę:

### duoti privalomus nurodymus Rangovui dėl Darbų atlikimo;

### savo nuožiūra bet kuriuo metu tikrinti Rangovo Darbų atlikimo eigą, kokybę ir Darbų saugą bei kitų teisės aktų ir Užsakovo nurodymų laikymąsi, nesikišant į Rangovo ūkinę komercinę veiklą;

### Darbų vykdymo metu pakeisti technologinius sprendimus, nedidindamas Sutartyje nurodytos Darbų kainos, jeigu tai susiję su Darbų kokybės bei eksploatacinių savybių gerinimu;

### tiek Darbų perdavimo metu, tiek vėliau, per garantinį Darbų terminą, tikrinti perduodamų Darbų tinkamumą ir kokybę bei kitas su Darbų kokybe susijusias aplinkybes – per garantinį terminą. Šiuo atveju Užsakovas nepraranda teisės remtis Darbų trūkumų faktu, net ir tuomet, jeigu jie galėjo būti nustatyti Darbų perdavimo Užsakovui metu, nepriklausomai nuo to, ar Užsakovas Darbų tinkamumą ir kokybę bei kitus su Darbų kokybe susijusias aplinkybes patikrino Darbų perdavimo jam metu arba to nepadarė. Užsakovas, nustatęs Darbų ar įrangos ir medžiagų trūkumų ar kitokių nukrypimų nuo Sutarties sąlygų po Darbų ar įrangos ir medžiagų perdavimo, kai tie trūkumai ar nukrypimai negalėjo būti nustatyti normaliai juos priimant (paslėpti trūkumai), taip pat kai jie buvo Rangovo tyčia paslėpti, privalo apie juos pranešti Rangovui ne vėliau kaip per 3 (tris) darbo dienas po jų nustatymo. Rangovas darbų defektus (trūkumus) pašalina Sutarties 9.2. punkte nustatyta tvarka;

### Užsakovas taip pat turi ir kitas šioje Sutartyje bei teisės aktuose Užsakovui priskiriamas teises.

### **Darbų perdavimo-priėmimo tvarka**

### Šalys susitaria, kad yra priimami tik užbaigti darbų etapai. Neužbaigtų etapų Rangovas neperduoda, o Užsakovas nepriima.

### Darbai priimami pasirašant Atliktų darbų aktą (toliau – **Atliktų darbų aktas**).

### Atliktų Darbų akto projektas turi būti pateiktas Užsakovui kartu su tiems Darbams, įrangai bei medžiagoms priklausančia dokumentacija iki einamojo mėnesio 25-tos dienos už per einamąjį mėnesį atliktus Darbus.

### Per 5 (penkias) darbo dienas po kiekvieno Atliktų darbų akto pateikimo Užsakovui dienos Užsakovas turi priimti Atliktų darbų akte nurodytus Darbus pasirašydamas Atliktų darbų aktą arba nurodyti atliktų Darbų trūkumus bei nustatyti realų terminą tiems trūkumams pašalinti. Rangovui tinkamai ištaisius nurodytus trūkumus, Užsakovas turi pasirašyti ta pačia tvarka Atliktų darbų aktą, kurio dėl trūkumų Užsakovas nebuvo pasirašęs.

### Užbaigus visus Darbus, Rangovas per 1 (vieną) darbo dieną raštu praneša Užsakovui apie visų Darbų pagal Sutartį užbaigimą. Jeigu Užsakovas nurodė defektus, Rangovas privalo juos ištaisyti per Užsakovo nurodytą Šalių suderintą terminą.

### Darbų rezultato atsitiktinio praradimo ar sugedimo rizika pereina Užsakovui tik nuo Galutinio Atliktų darbų akto pasirašymo dienos.

### Visi atliktų darbų aktai (tiek tarpiniai, tiek Galutinis) surašomi dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Sutarties Šaliai.

### **Garantijos suteikimas darbams ir įrangai**

### Darbams suteikiamas Lietuvos Respublikos teisės aktuose numatyti garantiniai terminai. Rangovas įrangai ir visiems kitiems jos komponentams ir prietaisams suteikia Užsakyme nurodytą garantinį laiką, o jei toks laikas nenurodytas – gamintojo nustatytą garantinį laiką. Įrangai ir visiems kitiems jos komponentams garantinis laikas pradedamas skaičiuoti nuo Galutinio Atliktų darbų akto pasirašymo dienos. Rangovas privalo užtikrinti, kad įrangos montavimo metu nebus pažeisti įrangos gamintojo reikalavimai, įtakojantys garantinį laikotarpį.

### Garantinio termino metu Rangovas savo sąskaita ir jėgomis šalina ne dėl Užsakovo kaltės atsiradusius Darbų ir įrangos trūkumus. Garantinio termino metu nustačius tokius trūkumus arba vykdymo metu iškilus techniniams klausimams ir pan., Rangovo specialistai per 5 (penkias) darbo dienas nuo Užsakovo rašytinio ir (arba) žodinio pranešimo ir (arba) iškvietimo momento turi atvykti į Užsakovo nurodytą vietą. Rangovas turi garantuoti Įrangos, medžiagų ir Darbų defektų (trūkumų) pašalinimą per Šalių raštu suderintą protingą terminą, bet kuriuo atveju ne ilgesnį kaip 15 (penkiolika) kalendorinių dienų.

### Rangovas garantuoja, kad per visą garantinį laikotarpį įranga ir medžiagos, naudojamos Darbams atlikti, atitiks Sutartyje (jos prieduose) bei teisės aktuose nustatytus reikalavimus ir bus tinkami naudoti pagal jų tikslinę paskirtį. Jei Įranga ir/ar medžiagos ar bet kuri jų dalis negali būti naudojama dėl defekto, įrangos ir/ar medžiagų ar jų dalies garantinis laikotarpis turi būti pratęsiamas tiek, kiek įranga ir/ar medžiagos ar jų dalis negali būti naudojama Užsakovo dėl minėtų priežasčių.

### **Sutarties įvykdymo užtikrinimas, šalių atsakomybė**

### Rangovas turi pateikti su Užsakovu suderintą banko arba draudimo bendrovės sutarties įvykdymo garantiją arba laidavimo raštą, kuriuo garantuojama (laiduojama) suma už Rangovo sutartinių įsipareigojimų nevykdymą turi būti ne mažesnė kaip 10 % (dešimt procentų) nuo Bendros Darbų kainos be PVM. Sutarties įvykdymo garantija arba laidavimo raštas turi galioti 30 (trisdešimt) kalendorinių dienų ilgiau už Galutinį Darbų atlikimo terminą. Jeigu ši garantija arba laidavimo raštas pasibaigia anksčiau negu numatyta šiame Sutarties punkte, tai Rangovas iki garantijos arba laidavimo rašto galiojimo pabaigos įsipareigoja savo sąskaita pratęsti šią garantiją arba laidavimo raštą bei pateikti Užsakovui.

### Rangovas turi turėti civilinės atsakomybės draudimą šioje Sutartyje nurodytai sumai.

### Už dėl Rangovo kaltės atsiradusį vėlavimą atlikti Darbus ir/ar nepašalinimą nustatytų Darbų trūkumų per Sutartyje nustatytus terminus, Rangovas, Užsakovo reikalavimu, už kiekvieną uždelstą dieną mokės [nurodyti delspinigių dydį skaitmenimis] % ([nurodyti delspinigių dydį žodžiais]) procentų nuo Bendroves Darbų kainos, tačiau bet kokiu atveju ne mažiau kaip 20,00 EUR (dvidešimt eurų), dydžio delspinigius. Maksimalus delspinigių dydis negali viršyti 50% (penkiasdešimt procentų) Sutarties vertės.

### Užsakovas, laiku nesumokėjęs Rangovui mokėtinų sumų, Rangovo reikalavimu, už kiekvieną uždelstą dieną mokės [nurodyti delspinigių dydį skaitmenimis] % ([nurodyti delspinigių dydį žodžiais]) procentų nuo uždelstos sumokėti sumos dydžio delspinigius. Maksimalus delspinigių dydis negali viršyti 50% (penkiasdešimt procentų) Sutarties vertės.

### Šalis nelaikoma praleidusi įvykdymo terminą, kol prievolės negalima įvykdyti dėl to, kad kita Šalis praleido savo sutartinių prievolių įvykdymo terminą.

### Jei Sutartis nutraukiama ne dėl Užsakovo kaltės, Rangovas grąžina Užsakovui visas pastarojo jam pagal Sutartį sumokėtas ir šioje Sutartyje numatyta tvarka neužskaitytas avansines sumas (jei avansas buvo išmokėtas) ir, Užsakovui pareikalavus, per 10 (dešimt) kalendorinių dienų nuo Užsakovo pareikalavimo papildomai sumoka Užsakovui 10% (dešimties procentų) Bendros Darbų kainos be PVM dydžio baudą bei atlygina visus Užsakovo tiesioginius nuostolius, susijusius su Sutarties nutraukimu, tiek, kiek pastarųjų nepadengia sumokėta bauda bei sugrąžintas avansas.

### Už bet kokių Rangovo pasitelktų Darbų atlikimui trečiųjų asmenų veiksmus ir/ar neveikimą prieš Užsakovą atsako tiesiogiai pats Rangovas. Jei Sutarties galiojimo metu Užsakovas patiria nuostolių dėl Rangovo pasitelktų trečiųjų asmenų veiksmų ir/ar neveikimo atliekant Darbus, tokius nuostolius Užsakovui per 30 (trisdešimt) dienų įsipareigoja atlyginti pats Rangovas.

### Jei atlikti Darbai neatitinka Darbams Užsakyme numatytų reikalavimų, Užsakovas gali sustabdyti visus mokėjimus pagal Sutartį, kol nebus pašalinti Darbų trūkumai, o Rangovas privalo šiuos trūkumus pašalinti per Užsakovo nustatytą protingą terminą. Rangovui nustatytu terminu nepašalinus Darbų trūkumų, Užsakovas turi teisę Darbų trūkumus pašalinti Rangovo sąskaita, šalindamas Darbus savo jėgomis ar pasitelkdamas tam tikslui trečiuosius asmenis, o Rangovas šiuo atveju atlygina visas Užsakovo dėl Darbų trūkumų šalinimo patirtas išlaidas per 30 (trisdešimt) kalendorinių dienų nuo išlaidų dydį pagrindžiančių dokumentų pateikimo Rangovui dienos.

### Šalys susitaria, kad Sutartis gali būti nutraukta tik abiejų Šalių rašytiniu susitarimu arba galiojančių teisės aktų nustatytais atvejais, taip pat kitais tiesiogiai šioje Sutartyje aptartais atvejais.

### Šiame Sutarties skyriuje numatytomis sąlygomis nutraukiant Sutartį surašomas Sutarties nutraukimo Aktas, kuriame nurodomos Sutarties nutraukimo pasekmės.

### Užsakovas gali taikyti Rangovui iki 800 (aštuonių šimtų) eurų baudą už per Sutarties laikotarpį Užsakovo sulaikytus neblaivius ar apsvaigusius Rangovo darbuotojus ar Rangovo pasitelktus asmenis. Bauda taikoma už kiekvieną pažeidimo atvejį.

### Šalys susitaria, kad nuostolių atlyginimas ir/ar netesybų sumokėjimas neatleidžia Šalies nuo Sutarties nuostatų tinkamo vykdymo.

### Šalys pareiškia ir patvirtina, kad šioje Sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.

### Visas šioje Sutartyje Rangovo Užsakovui mokėtinas sumas, Užsakovas turi teisę išskaičiuoti iš Rangovui mokėtinų sumų, taikydamas vienašalį įskaitymą. Apie tokį išskaitymą Užsakovas Rangovui praneša raštu.

### **Sutarties galiojimas, nutraukimas**

### Sutartis įsigalioja nuo tos dienos, kai Rangovas pateikia Užsakovui galiojantį Rangovo civilinės atsakomybės draudimą ir Sutarties įvykdymo užtikrinimą, Sutartis galioja iki visiško Šalių Sutartyje numatytų įsipareigojimų įvykdymo.

### Užsakovas turi teisę nutraukti Sutartį vienašališkai, nesikreipdamas į teismą, pranešęs Rangovui apie tai raštu prieš 3 (tris) kalendorines dienas, jei:

### Rangovas, pagal Sutartį neįgijęs teisės pratęsti Darbų atlikimo terminų ir nepaisydamas Užsakovo raginimo nepradeda Darbų sutartu laiku arba vėluoja atlikti Darbus pagal abiejų Sutarties Šalių patvirtintą Darbų atlikimo grafiką ir pastaruoju atveju tampa aišku, kad neįmanoma baigti Darbų Sutartyje nustatytais terminais;

### Rangovas nepajėgia vykdyti Sutartyje numatytų įsipareigojimų ir, Užsakovui pareikalavus, nepateikia patikimų įrodymų dėl šių įsipareigojimų tinkamo įvykdymo;

### Rangovas bankrutuoja ar yra restruktūrizuojamas ar jam yra iškelta bankroto ar restruktūrizavimo byla.

### Užsakovui vienašališkai nutraukus Sutartį, Rangovas privalo, Užsakovui pareikalavus, atlyginti Užsakovui dėl tokio priešlaikinio Sutarties nutraukimo susidariusias visas papildomas išlaidas, susijusias su Darbų užbaigimu ne vėliau kaip per 30 (trisdešimt) kalendorinių dienų nuo Sutarties nutraukimo dienos.

### Rangovas turi teisę nutraukti Sutartį vienašališkai, nesikreipdamas į teismą, pranešęs Užsakovui apie tai raštu prieš 3 (tris) kalendorines dienas, jei:

### Užsakovas pareiškia, kad jis nebepajėgia toliau vykdyti įsipareigojimų, numatytų Sutartyje, ir nepateikia patikimų įrodymų apie tokių sutartinių įsipareigojimų įvykdymą;

### Užsakovas bankrutuoja ar jam yra iškelta bankroto byla.

### Rangovui vienašališkai nutraukus Sutartį ne dėl Rangovo kaltės, Užsakovas privalo, Rangovui pareikalavus, atlyginti Rangovui tik už atliktus ir Užsakovo priimtus Darbus. Jokios kitos su Sutarties vykdymu susijusios Rangovo išlaidos tokiu atveju nėra atlyginamos ir Rangovas sutinka bei patvirtina, kad šios išlaidos yra jo paties rizika bei atsakomybė, kurią jis tinkamai įvertino dalyvaudamas viešajame pirkime ir sudarydamas šią Sutartį.

### Rangovui arba Užsakovui vienašališkai nutraukus Sutartį, Rangovas privalo ne vėliau kaip per 5 (penkias) darbo dienas perduoti visus iki Sutarties nutraukimo tinkamai atliktus Darbus Užsakovui, pasirašant Darbų priėmimo-perdavimo aktą, o Užsakovas privalo už atliktus ir jam tinkamai perduotus Darbus Rangovui apmokėti Sutartyje nustatytais terminais ir tvarka. Šis punktas netaikomas ir Rangovui nebus mokama, jeigu gaminiai ir medžiagos bei atlikti Darbai netenkina Sutartimi nustatytų kokybės reikalavimų, ne dėl Užsakovo kaltės Rangovas ženkliai, t.y. ne mažiau kaip 10 (dešimt) kalendorinių dienų atsiliko nuo Darbų atlikimo grafiko.

1. **Konfidencialumas**
	1. Šalys susitaria, kad visa pagal šią Sutartį perduodama informacija yra konfidenciali (toliau – **Konfidenciali informacija**)
	2. Rangovas ir Užsakovas užtikrina, kad:
		1. jų pasitelktas ar jiems dirbantis asmuo visą tinkamam sutartinių įsipareigojimų įvykdymui gautą informaciją naudos išimtinai šios Sutarties vykdymo tikslais, o bet kokia iš kitos šalies gauta konfidenciali informacija nebus atskleista jokiai trečiajai su sutarčių vykdymu nesusijusiai šaliai be išankstinio raštiško kitos Šalies sutikimo;
		2. jie imasi visų būtinų atsargumo priemonių siekdami užtikrinti, kad jokia Konfidenciali informacija nebūtų atskleista (išskyrus aukščiau minimus atvejus) ar naudojama jokiais kitais tikslais, išskyrus jų darbuotojams, tarnautojams vykdant šią Sutartį.
	3. Konfidencialia informacija nelaikoma:
		1. informacija, kuri yra ar tampa vieša, išskyrus tuo atveju, kai tai atsitiko pažeidžiant šio skirsnio nuostatas;
		2. informacija, kuri yra teikiama tam, kad ji būtų pateikta viešai ir būtų įmanoma vykdyti šią Sutartį;
		3. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;
		4. informacija, kuri privalo būti atskleista pagal įstatymus ar kitus teisės aktus.
2. **Taikytina teisė ir ginčų sprendimas**
	1. Ši Sutartis yra sudaryta, ji turi būti aiškinama ir vykdoma pagal Lietuvos Respublikos teisę.
	2. Visus Užsakovo ir Rangovo ginčus, kylančius iš šios Sutarties ar su ja susijusius, Šalys sprendžia derybomis.
	3. Jei ginčo nepavyksta išspręsti derybomis, ginčą Šalys gali spręsti Lietuvos Respublikos teismuose pagal Užsakovo buveinės vietą.
3. **Korupcijos prevencijos nuostatos**
	1. Rangovas negali siūlyti, duoti ar sutikti duoti bet kuriam Užsakovo darbuotojui, valstybės ar savivaldybės įstaigos tarnautojui ar kitam nurodytos įstaigos vardu veikiančiam asmeniui bet kokios dovanos ar pinigų sumos kaip paskatinimo ar atlygio, kad būtų atliktas koks nors veiksmas, nuo jo susilaikyta, ar už atliktą veiksmą ar susilaikymą nuo veiksmo atlikimo.
4. **Rangovo teisė pasitelkti trečiuosius asmenis (subranga), jungtinė veikla**
	1. Užsakovui atskyrus funkcijų, susijusių su Darbais, vykdymą ar kitaip tokias funkcijas perleidus Užsakovo kontroliuojamoms įmonėms, Užsakovas turės teisę perleisti teises ir pareigas pagal šią Sutartį kitoms Užsakovo kontroliuojamoms įmonėms be atskiro Rangovo sutikimo. Šis teisių ir pareigų perėmimas neturės įtakos Rangovo teisėms ir pareigoms pagal šia Sutartį. Kitais atvejais Šalys neturi teisės perleisti iš šios Sutarties kylančių teisių ir pareigų be išankstinio rašytinio kitos Šalies sutikimo.
	2. Šalių juridinio statuso pasikeitimas neturi įtakos šios Sutarties galiojimui ir jos vykdymui. Tokiomis aplinkybėmis įsipareigojimai pagal šią Sutartį pereina šalies teises ir pareigas perimančiam subjektui.
	3. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi Rangovo agentais. Šių asmenų veiksmai vykdant šią Sutartį Rangovui sukelia tokias pačias pasekmes, kaip jo paties veiksmai.
	4. Rangovas šiai Sutarčiai vykdyti turi pasitelkti tik tuos Subrangovus, kurie numatyti Rangovo Pasiūlyme. Rangovas neturi teisės pasitelkti Subangovų, jei savo Pasiūlyme nenurodė, kad ketina tai padaryti. Jeigu Rangovas Sutartyje numatytiems Darbams atlikti nori samdyti kitą ar papildomą, nei nurodyta Pasiūlyme, Subrangovą, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto Subrangovo tinkamumo bei pateikti Subrangovo dokumentus, pagrindžiančius atitikimą Pirkimo sąlygose Subrangovams nustatytiems reikalavimams (jei tokie reikalavimai buvo kelti). Užsakovas įsipareigoja pateikti Rangovui raštišką sutikimą/nesutikimą dėl pasirinkto Subrangovo ne vėliau kaip per 5 (penkias) dienas nuo visų reikiamų dokumentų pateikimo Užsakovui dienos. Rangovas visada bus atsakingas už šios Sutarties vykdymą, įskaitant Subrangovams perduodamos vykdyti Sutarties dalies kokybę ir padarytą žalą. Jei Rangovas pasamdo Subrangovą be Užsakovo raštiško sutikimo, Rangovas privalo, Užsakovui pareikalavus, nedelsiant atsisakyti tokio Subrangovo paslaugų.
	5. Atsiradus poreikiui keisti Jungtinės veiklos sutartyje nurodytus partnerius kitais (jeigu Darbai atliekami pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
		1. pateikti Užsakovui pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
		2. pateikti Užsakovui pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui (-iams);
		3. pateikti Užsakovui naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiančius dokumentus;
		4. gauti Užsakovui rašytinį sutikimą keisti jungtinės veiklos partnerius;
		5. pateikti Užsakovui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
5. ***Force majeure***
	1. Nė viena sutarties Šalis nėra laikoma pažeidusia Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos. Šalys aiškiai pareiškia, kad Darbų vykdymo regionui būdingos meteorologinės sąlygos nėra laikomos nenugalimos jėgos aplinkybėmis.
	2. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.
	3. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, tuomet, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
6. **Susirašinėjimas, įgalioti asmenys**
	1. Visi pranešimai ir kita informacija tarp Šalių pagal šią Sutartį atliekami raštu ir laikomi tinkamai pateiktais, jei įteikti asmeniškai, siunčiami per kurjerį, registruotu paštu ar elektroniniu paštu.
	2. Užsakovo įgalioti asmenys, kurie bus atsakingi už šios Sutarties vykdymą: [vardas, pavardė], tel.: [telefono numeris], elektroninis paštas: [elektroninio pašto adresas], adresas: Burių g.19, LT-91003 Klaipėda.
	3. Rangovo įgalioti asmenys, kurie bus atsakingi už šios Sutarties vykdymą: [vardas, pavardė], tel.: [telefono numeris], elektroninis paštas: [elektroninio pašto adresas], adresas: [adresas].
	4. Auščiau nurodyti asmenis yra įgalioti pasirašyti visus su šia Sutartimi susijusius Darbų perdavimo-priėmimo aktus taip pat Sutartyje nustatyta tvarka ir kitus Sutarties vykdymo dokumentus, tačiau neturi teisės žodžiu, raštu ar bet kokiais kitais veiksmais ir/ar būdais susitarti su kita Šalimi dėl Sutarties sąlygų keitimo ar koregavimo.
	5. Kiekviena Šalis privalo per 5 (penkias) darbo dienas pranešti kitai Šaliai apie šioje Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.

### **Kitos sąlygos**

### Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo aptartos viešojo pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant viešojo pirkimo sąlygas ir Sutarties sudarymo metu, Sutarties Šalys gali keisti tik neesmines Sutarties sąlygas. Visi Sutarties pakeitimai ir papildymai galioja tik, jei jie padaryti raštu ir pasirašyti abiejų Sutarties Šalių įgaliotų atstovų. Tokie Sutarties pakeitimai ir papildymai įsigalioja nuo jų pasirašymo momento ir tampa neatskiriama Sutarties dalimi, jeigu Šalys raštu nesusitarė kitaip.

### Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.

### Jei kuri nors Šalis ilgą laiką nesinaudoja kokia nors Sutartyje numatyta teise, tai nėra ir negali būti aiškinama kaip tokios teisės atsisakymas.

### Sutarties skyrių, punktų ir kitokių dalių pavadinimai naudojami tik patogumo tikslu ir neturi įtakos Sutarties aiškinimui.

### Jei šioje Sutartyje nenurodyta kitaip, šioje Sutartyje naudojamos sąvokos turi Preliminariojoje sutartyje apibrėžtas reikšmes.

### Sutartis surašyta dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Šaliai.

1. **Priedai**
	1. Kiekvienas šios Sutarties priedas yra neatskiriama jos dalis.
	2. Prie Sutarties pridedami šie priedai:
		1. Priedas Nr. 1 – Užsakymas;
		2. Priedas Nr. 2 – Techninė dokumentacija;
		3. Priedas Nr. 3 – Darbų sąmatos;
		4. Priedas Nr. 4 – Rangovo pasiūlymas;
		5. Priedas Nr. 5 – Darbų atlikimo grafikas;
		6. Priedas Nr. 6 – Darbuotojų saugos, aplinkos apsaugos ir priešgaisrinės saugos reikalavimai;
		7. Priedas Nr. 7 – Mokėjimų planas (jei taikytina).
2. **Šalių rekvizitai ir parašai**

|  |  |  |
| --- | --- | --- |
|  | **Užsakovas:** | **Rangovas:** |
| pavadinimas: | **Akcinė bendrovė „Klaipėdos nafta“** |  |
| adresas: | Burių 19, LT91003 Klaipėda |  |
| adresas korespondencijai: | Baltijos pr. 40, LT-93239 Klaipėda |  |
| juridinio asmens kodas: | 110648893  |  |
| PVM mokėtojo kodas: | LT106488917 |  |
| telefonas: | (8 46) 391772 |  |
| faksas: | (8 46) 311399 |  |
| el. paštas:  | info@oil.lt |  |
| a.s. Nr.: | LT90 7044 0600 0076 4196 |  |
| bankas: | AB SEB bankas |  |
| banko kodas: | 70440 |  |
|  | [atstovo pareigos][atstovo vardas ir pavardė] A.V.  parašas | [atstovo pareigos][atstovo vardas ir pavardė] A.V.  parašas |